# Museu Comarcal de l'Horta Sud Josep Ferrís March

El Museu Comarcal de l'Horta Sud Josep Ferrís March és un centre de conservació, difusió, investigació i exposició del patrimoni cultural de la comarca de l'Horta Sud, reconegut com a tal mitjançant resolució de 28 de febrer de 1996 del conseller de Cultura, Educació i Ciència de la Generalitat Valenciana.

## Edifici

El museu està situat a l'edifici l'Estudiant de Boqueta, una antiga casa de llauradors construïda durant la primera dècada del segle XX a Torrent. L'edifici, d'acord amb el «Catàleg de Proteccions de Torrent», és considerat bé inmoble de rellevència local (BRL).

## Història

El Museu Comarcal de l'Horta Sud Josep Ferrís March naix per iniciativa de la Fundació Horta Sud amb la finalitat de donar a conèixer la cultura tradicional de la comarca que durant segles ha constituït el senyal identitari que ha atorgat una personalitat pròpia a aquest territori.

## Exposició i Col·lecció

Disposa d'una exposició permanent que permet conèixer la forma de vida d'una família de la comarca dins el context de la societat preindustrial, que en la majoria dels casos obtenien de la terra els seus recursos.
El museu promou la dinamització cultural i social del seu àmbit comarcal, destacant els elements que han definit la personalitat de la comarca de l'Horta Sud al llarg de la història.
Actualment les col·leccions del museu estan dividides en tres grups: objectes de l'aixovar domèstic, ferramentes agrícoles i ferramentes relacionades amb els diferents oficis artesanals i servicis. D'este fons únicament es mostren en l'exposició permanent els objectes pertanyents a la vivenda i al treball del camp, mentres que la resta es guarda en els magatzems del museu per a ser exposat dins dels programes d'exposicions temporals i per a servir a la finalitat d'investigació.

## Consorci

La gestió del Museu es fa a través d'un consorci format per quatre institucions: la Mancomunitat Intermunicipal de l'Horta Sud, l'Ajuntament de Torrent, la Fundació Horta Sud i Caixa Rural Torrent, constituït el 3 de maig de 1999. El museu està dedicat a Josep Ferrís March, director de la Caixa d'Estalvis de Torrent.
L'any 2017 entrà a formar part de la Xarxa de Museus Etnològics Locals, coordinada pel Museu Valencià d'Etnologia.

## Actualitat

Una iniciativa impulsada per l'àrea de Patrimoni de la Universitat de València per a tractar de salvar fotografies i material gràfic afectat per la dana compta des d'ara amb la col·laboració del Museu de l'Horta Sud; convertint-se en el primer laboratori de campanya del projecte.

## Vegeu també

* Institut d'Estudis Comarcals de l'Horta Sud

## Referències

* ↑ Bermell, A. «Clara Pérez ocupa la direcció del Museu Comarcal de l'Horta Sud». Elpuntavui.cat, 15-07-2014 [Consulta: 7 juliol 2015].
* ↑ «Resultat DOGV - Generalitat Valenciana». [Consulta: 25 febrer 2025].
* ↑ «El Museu de l'Horta Sud s'aproparà al patrimoni cultural d'Alcàsser, Picassent i Alfafar» (en castellà). Levante-emv.es, 20-09-2006. [Consulta: 31 març 2012].
* ↑ «Catàleg de proteccions - Torrent», 24-10-2022. [Consulta: 25 febrer 2025].
* ↑ «El Museu de l'Horta Sud s'endinsarà en la tradició musical valenciana» (en castellà). Levante-emv, 16-05-2007. [Consulta: 31 març 2012].
* ↑ «El Museu Comarcal de l'Horta Sud recibe 5.400 visitas al año» (en castellà). Lasprovincias.es, 15-07-2007. [Consulta: 31 març 2012].
* ↑ «Presentació del Museu Comarcal de l'Horta Sud Josep Ferrís March». Museuhortasud.com, 2010. [Consulta: 31 març 2012].
* ↑ «El Museo Comarcal revive las costumbres de la huerta» (en castellà). Lasprovincias.es, 22-02-2012. [Consulta: 31 març 2012].
* ↑ «Colecciones – Museu Comarcal de l'Horta Sud» (en espanyol europeu). [Consulta: 25 febrer 2025].
* ↑ «El Museo Comarcal de l'Horta Sud dispone de 4.000 piezas catalogadas» (en castellà). Elperiodico.com, 16-11-2011. [Consulta: 31 març 2012].
* ↑ «Red de Museos Etnógicos Locales | MUVAET» (en castellà). Arxivat de l'original el 2018-05-22. [Consulta: 23 maig 2018].
* ↑ Simó, Nelo. «El Museu Comarcal se convierte en laboratorio de campaña del plan de recuperación de fotos afectadas por la dana» (en castellà), 19-11-2024. [Consulta: 25 febrer 2025].